title: Regulamentul de punere în aplicare (UE) 2017/787 al Comisiei din 8 mai 2017 de stabilire a unei dimensiuni minime de referință pentru conservare în ceea ce privește pagelul argintiu din Oceanul Atlantic de Nord-Est

text:
               9.5.2017

               RO

               Jurnalul Oficial al Uniunii Europene

               L 119/4

         REGULAMENTUL DE PUNERE ÎN APLICARE (UE) 2017/787 AL COMISIEI
   din 8 mai 2017
   de stabilire a unei dimensiuni minime de referință pentru conservare în ceea ce privește pagelul argintiu din Oceanul Atlantic de Nord-Est
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 850/98 al Consiliului din 30 martie 1998 pentru conservarea resurselor de pescuit prin măsuri tehnice de protecție a puietului de organisme marine (1), în special articolul 45 alineatul (1),
   întrucât:

               (1)

               Regulamentul (UE) nr. 1380/2013 al Parlamentului European și al Consiliului (2) stabilește măsuri pentru conservarea și exploatarea sustenabilă a resurselor biologice marine, inclusiv, printre altele, dimensiuni minime de referință pentru conservare, definite ca fiind dimensiunea unei specii marine acvatice vii, ținând cont de maturitate, sub care se aplică restricții sau stimulente care vizează evitarea capturării prin activități de pescuit.

               (2)

               Conform articolului 2 alineatul (2) din Regulamentul (UE) nr. 1380/2013, politica comună în domeniul pescuitului urmărește să garanteze că exploatarea resurselor biologice marine vii duce la refacerea și menținerea populațiilor de specii recoltate peste nivelurile care permit obținerea producției maxime sustenabile.

               (3)

               Articolul 45 alineatul (1) din Regulamentul (CE) nr. 850/98 prevede că, în cazul în care conservarea populațiilor de organisme marine reclamă întreprinderea unor acțiuni imediate, Comisia poate să adopte orice măsuri necesare, în plus față de respectivul regulament sau prin derogare de la acesta. Anexa XII la același regulament stabilește dimensiunile minime de referință pentru conservare în ceea ce privește organismele marine. În prezent, anexa respectivă nu prevede o dimensiune minimă de referință pentru conservare în ceea ce privește pagelul argintiu (Pagellus bogaraveo).

               (4)

               Pagelul argintiu (denumit în continuare „pagel argintiu”) este o specie de adâncime întâlnită în Atlanticul de Nord-Est, caracterizată printr-o durată lungă de viață, o maturizare târzie și o creștere lentă și care prezintă o productivitate scăzută și o vulnerabilitate la exploatare. Datele de marcare arată că pagelul argintiu este distribuit pe o suprafață extinsă. Aceasta se întinde din Marea Mediterană până în Oceanul Atlantic. Din motive biologice și de gestionare, Consiliul Internațional pentru Explorarea Apelor Maritime (ICES) consideră că în Atlanticul de Nord-Est există trei componente distincte ale acestei populații, mai exact în: (a) subzonele ICES VI, VII și VIII; (b) subzona ICES IX și zonele adiacente; și (c) subzona ICES X (Azore).

               (5)

               Conform celui mai recent aviz al ICES referitor la pagelul argintiu, din iunie 2016 (denumit în continuare „cel mai recent aviz al ICES”) (3), în subzonele ICES VI, VII și VIII stocul s-a redus în mod drastic și, pentru prima dată, se recomandă stabilirea capturii totale admisibile (TAC) la zero. ICES a indicat că nivelul capturilor de pagel argintiu din subzonele ICES VI, VII și VIII se situează la 1-2 % față de nivelurile istorice din anii 1960 și 1970. În plus, pe baza constatărilor celor trei anchete privind traulele de fund din Franța, Spania și Irlanda care au monitorizat această activitate de pescuit, ICES raportează că specia este rareori capturată în cursul acestor anchete științifice, fapt care întărește concluzia că biomasa stocului de reproducere este foarte scăzută. Prin urmare, ICES recomandă reducerea mortalității prin orice mijloace, pentru a permite stocurilor să se refacă (3). În plus, ICES subliniază importanța implementării urgente a unor măsuri de gestionare vizând protejarea puietului, în special prin stabilirea unei dimensiuni minime de debarcare pentru a preveni capturarea peștilor de mici dimensiuni.

               (6)

               Conform celui mai recent aviz al ICES referitor la pagelul argintiu din subzona ICES IX, se recomandă reducerea capturilor cu 13 % în 2017, și cu încă 14 % în 2018 (4). După cum rezultă din constatările ICES, începând din 2009 capturile au rămas cu mult sub nivelul TAC, ele scăzând de la 718 tone în 2009, la 152 de tone în 2015 (5). ICES afirmă, de asemenea, că distribuția stocurilor se extinde dincolo de limitele subzonei ICES IX și că statisticile privind capturile sunt incomplete.

               (7)

               Conform celui mai recent aviz al ICES referitor la pagelul argintiu din subzona ICES X, se recomandă reducerea capturilor cu 12 % în 2017, și cu încă 12 % în 2018. În subzona ICES X nivelul capturilor de pagel argintiu s-a situat la aproximativ două treimi din nivelul anului 2009 și cel al anilor precedenți. În aprilie 2015, CSTEP a remarcat faptul că atât capturile de pagel argintiu, cât și capturile pe unitate de efort de pescuit au scăzut în ultimii ani, ceea ce implică faptul că biomasa de pagel argintiu care poate fi pescuită a scăzut și ea, indicând prin urmare că măsurile în vigoare la ora actuală nu au fost suficient de eficace pentru a împiedica o astfel de scădere.

               (8)

               ICES recomandă instituirea unui plan de gestionare care să acopere întreaga zonă de distribuție a stocurilor, care include zonele adiacente CECAF (Comitetul pentru pescuit în zona central-estică a Atlanticului) și CGPM (Comisia Generală pentru Pescuit în Marea Mediterană), având în special în vedere faptul că importante cantități din stocul din zona IX sunt capturate în zone adiacente care nu sunt reglementate de actuala TAC și în legătură cu care nu dispunem de informații. ICES recomandă punerea în aplicare a unor măsuri de gestionare care să asigure o exploatare echilibrată între exemplarele tinere și cele mature, care poate fi realizată prin stabilirea unei dimensiuni minime de debarcare.

               (9)

               Evoluțiile recente prezentate mai sus arată că exploatarea intensivă a pagelului argintiu, cauzată de pescuitul excesiv și de insuficiența măsurilor de gestionare a stocurilor, a condus la reducerea drastică a stocului din subzonele ICES VI, VII și VIII și cauzat declinul până la niveluri reduse al stocului din subzonele ICES IX și X.

               (10)

               Având în vedere cele de mai sus, există indicii clare că stocurile de pagel argintiu din Atlanticul de Nord-Est sunt supraexploatate și supuse unui risc de epuizare în toate zonele, dacă nu se întreprinde nicio acțiune imediată pentru protejarea puietului.

               (11)

               Mijloacele utilizate până în prezent de Uniune pentru a reduce mortalitatea pagelului argintiu includ aplicarea de TAC-uri din 2003, precum și introducerea unei dimensiuni minime de referință pentru conservare de 33 cm, în cazul Mării Mediterane, în temeiul Regulamentului (CE) nr. 1967/2006 al Consiliului (6) privind măsurile de gestionare pentru exploatarea durabilă a resurselor halieutice în Marea Mediterană pe baza avizelor științifice (7). Regulamentul (CE) nr. 850/98, care stabilește dimensiunile minime de referință pentru conservare în ceea ce privește anumite organisme marine din alte zone, inclusiv din Atlantic, nu prevede în prezent nicio dimensiune minimă pentru pagelul argintiu din Atlantic.

               (12)

               Conform avizelor științifice, pagelul argintiu din Atlantic ajunge la maturitate între 33 și 36 cm în zonele VI, VII, VIII, IX și X. Pentru a evalua proporționalitatea măsurii, și în special pentru a decide dacă stocului ar trebui să i se aplice o dimensiune minimă de 33 cm, Comisia a examinat avizele științifice și a ținut cont de necesitatea coerenței cu politica comună a pescuitului și cu obiectivul de eliminare treptată a aruncării capturilor înapoi în mare. Avizele științifice indică faptul că la 33 cm, 75 % dintre masculi și 25 % dintre femelele de pagel argintiu ajung la maturitate (8). Prin urmare, 33 cm reprezintă dimensiunea la care pagelul argintiu se poate reproduce și poate contribui astfel la refacerea stocului. În plus, stabilirea unei dimensiuni minime de 36 cm ar conduce la aruncarea înapoi în mare a unor capturi de pagel argintiu și, prin urmare, nu ar fi coerentă cu obiectivul de eliminarea treptată a aruncării capturilor înapoi în mare.

               (13)

               Pe lângă aceasta, în ceea ce privește pagelul argintiu din Marea Mediterană, se aplică deja o dimensiune minimă de 33 cm. Întrucât zona de răspândire a pagelului argintiu se întinde din Marea Mediterană până în Atlanticul de Nord-Est, este necesar să se prevadă același nivel de protecție pentru toate zonele de distribuție a stocului, pentru ca măsurile să fie eficace. Acest lucru ar preveni, de asemenea, raportările inexacte. Permiterea capturării și a debarcării de pagel argintiu cu dimensiunea mai mică de 33 cm are un efect negativ asupra capacității de reproducere a speciei, provocând o amenințare gravă la adresa conservării stocurilor din Atlanticul de Nord-Est.

               (14)

               Măsurile prevăzute în prezentul regulament sunt legate de conservarea stocurilor de pește epuizabile. Ele au drept obiectiv evitarea supraexploatării stocurilor de pagel argintiu și refacerea acestora până la limite biologice sigure. Stabilirea unei dimensiuni minime de 33 cm pentru stocurile respective se aplică în mod egal atât produselor din Uniune, cât și celor importate, indiferent de originea lor. În plus, măsurile vor fi aplicate în coroborare cu măsuri de conservare ale Uniunii, menite să abordeze preocupări similare, cum ar fi Regulamentul (UE) nr. 1367/2014 al Consiliului (9).

               (15)

               Măsurile prevăzute în prezentul regulament sunt conforme cu avizul Comitetului pentru pescuit și acvacultură,

         ADOPTĂ PREZENTUL REGULAMENT:
   Articolul 1
   În sensul Regulamentului (CE) nr. 850/98 și în plus față de anexa XII la respectivul regulament, în ceea ce privește pagelul argintiu (Pagellus bogaraveo) din regiunile 1-5 definite la articolul 2 din regulamentul menționat, se aplică o dimensiune minimă de referință de 33 cm.
   Articolul 2
   Înainte de finele anului 2018, Comisia evaluează dacă măsurile introduse prin prezentul regulament sunt în continuare necesare.
   Articolul 3
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 mai 2017.

            Pentru Comisie

            Președintele

         Jean-Claude JUNCKER

      (1)  JO L 125, 27.4.1998, p. 1.

      (2)  Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (JO L 354, 28.12.2013, p. 22).

      (3)  Avizul ICES din 3 iunie 2016, 9.3.43, pagelul argintiu din subzonele 6, 7 și 8.

      (4)  Avizul ICES din 3 iunie 2016, 9.3.41 pagelul argintiu din subzona 9.

      (5)  Raportul WGDEEP al ICES din 2016, pagina 535.

      (6)  Regulamentul (CE) nr. 1967/2006 al Consiliului din 21 decembrie 2006 privind măsurile de gestionare pentru exploatarea durabilă a resurselor halieutice în Marea Mediterană, de modificare a Regulamentului (CEE) nr. 2847/93 și de abrogare a Regulamentului (CE) nr. 1626/94 (JO L 409, 30.12.2006, p. 11).

      (7)  SEC(2002) 888 (Bruxelles, 16.8.2002), Raport al Grupului de lucru ad-hoc privind evaluarea planurilor de redresare ale Andaluziei și Siciliei și documentul SEC (2004) 772, pagina 406.

      (8)  Raportul CSTEP, 16-09 – Pagelul argintiu_JRC101980, Dimensiunea minimă de conservare pentru pagelul argintiu (Pagellus bogaraveo), pagina 9, punctele 5, 6 și 7.

      (9)  Regulamentul (UE) nr. 1367/2014 al Consiliului din 15 decembrie 2014 de stabilire, pentru 2015 și 2016, a posibilităților de pescuit pentru navele de pescuit din Uniune în ceea ce privește anumite stocuri de pești de adâncime (JO L 366, 20.12.2014, p. 1).


title: Regulamentul de punere în aplicare (UE) nr. 355/2011 al Comisiei din 8 aprilie 2011 de aprobare a unor modificări care nu sunt minore din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Montasio (DOP)]

text:
               13.4.2011

               RO

               Jurnalul Oficial al Uniunii Europene

               L 98/6

         REGULAMENTUL DE PUNERE ÎN APLICARE (UE) NR. 355/2011 AL COMISIEI
   din 8 aprilie 2011
   de aprobare a unor modificări care nu sunt minore din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Montasio (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 7 alineatul (4) primul paragraf,
   întrucât:

               (1)

               În conformitate cu articolul 9 alineatul (1) primul paragraf și în temeiul articolului 17 alineatul (2) din Regulamentul (CE) nr. 510/2006, Comisia a examinat cererea Italiei de aprobare a modificărilor elementelor din caietul de sarcini al denumirii de origine protejate „Montasio”, înregistrată în temeiul Regulamentului (CE) nr. 1107/96 al Comisiei (2), astfel cum a fost modificat prin Regulamentul (CE) nr. 1263/96 al Comisiei (3).

               (2)

               Deoarece modificările respective nu sunt minore în sensul articolului 9 din Regulamentul (CE) nr. 510/2006, Comisia a publicat cererea de modificare în Jurnalul Oficial al Uniunii Europene
                   (4), în conformitate cu articolul 6 alineatul (2) primul paragraf din regulamentul respectiv. Deoarece Comisiei nu i s-a comunicat nicio declarație de opoziție, în conformitate cu articolul 7 din Regulamentul (CE) nr. 510/2006, modificările trebuie aprobate,

         ADOPTĂ PREZENTUL REGULAMENT:
   Articolul 1
   Se aprobă modificările caietului de sarcini publicate în Jurnalul Oficial al Uniunii Europene cu privire la denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 aprilie 2011.

            Pentru Comisie, pentru președinte

         Dacian CIOLOŞ

            Membru al Comisiei

      (1)  JO L 93, 31.3.2006, p. 12.

      (2)  JO L 148, 21.6.1996, p. 1.

      (3)  JO L 163, 2.7.1996, p. 19.

      (4)  JO C 212, 5.8.2010, p. 9.

      ANEXĂ
      Produse agricole destinate consumului uman enumerate în anexa I la tratat:

         Clasa 1.3.   Brânzeturi

      ITALIA
      Montasio (DOP)


title: Regulamentul de punere în aplicare (UE) nr. 1009/2013 al Comisiei din 18 octombrie 2013 de stabilire a coeficientului de atribuire care trebuie aplicat în cazul cererilor de licențe de import pentru ulei de măsline depuse în perioada cuprinsă între 14 și 15 octombrie 2013 în cadrul contingentului tarifar tunisian și de suspendare a eliberării licențelor de import pentru luna octombrie 2013

text:
               19.10.2013

               RO

               Jurnalul Oficial al Uniunii Europene

               L 279/65

         REGULAMENTUL DE PUNERE ÎN APLICARE (UE) NR. 1009/2013 AL COMISIEI
   din 18 octombrie 2013
   de stabilire a coeficientului de atribuire care trebuie aplicat în cazul cererilor de licențe de import pentru ulei de măsline depuse în perioada cuprinsă între 14 și 15 octombrie 2013 în cadrul contingentului tarifar tunisian și de suspendare a eliberării licențelor de import pentru luna octombrie 2013
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (2), în special articolul 7 alineatul (2),
   întrucât:

               (1)

               Articolul 3 alineatele (1) și (2) din Protocolul nr. 1 (3) la Acordul euro-mediteranean de stabilire a unei asocieri între Comunitatea Europeană și statele membre ale acesteia, pe de o parte, și Republica Tunisiană, pe de altă parte (4), deschide un contingent tarifar, cu taxe vamale zero, pentru importul de ulei de măsline netratat care se încadrează la codurile NC 1509 10 10 și 1509 10 90, obținut în întregime în Tunisia și transportat din această țară direct în Uniunea Europeană, într-o limită prevăzută pentru fiecare an.

               (2)

               Articolul 2 alineatul (2) din Regulamentul (CE) nr. 1918/2006 al Comisiei din 20 decembrie 2006 privind deschiderea și modul de gestionare a contingentelor tarifare pentru uleiul de măsline originar din Tunisia (5) prevede anumite limite cantitative lunare pentru eliberarea licențelor de import.

               (3)

               În conformitate cu articolul 3 alineatul (1) din Regulamentul (CE) nr. 1918/2006, autoritățile competente au primit cereri de acordare a licențelor de import pentru o cantitate totală care depășește limita prevăzută pentru luna octombrie la articolul 2 alineatul (2) din regulamentul menționat.

               (4)

               În aceste condiții, Comisia trebuie să stabilească un coeficient de atribuire care să permită eliberarea licențelor proporțional cu cantitatea disponibilă.

               (5)

               Limita corespunzătoare lunii octombrie fiind deja atinsă, nu se mai poate elibera nicio licență de import pentru luna în cauză,

         ADOPTĂ PREZENTUL REGULAMENT:
   Articolul 1
   Cererile de licențe de import depuse în perioada cuprinsă între 14 și 15 octombrie 2013, în temeiul articolului 3 alineatul (1) din Regulamentul (CE) nr. 1918/2006, fac obiectul unui coeficient de atribuire de 39,536727 %.
   Eliberarea licențelor de import pentru cantitățile solicitate începând cu 21 octombrie 2013 se suspendă pentru octombrie 2013.
   Articolul 2
   Prezentul regulament intră în vigoare la 19 octombrie 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 octombrie 2013.

            Pentru Comisie, pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 238, 1.9.2006, p. 13.

      (3)  JO L 97, 30.3.1998, p. 57.

      (4)  JO L 97, 30.3.1998, p. 2.

      (5)  JO L 365, 21.12.2006, p. 84.


title: Regulamentul de punere în aplicare (UE) nr. 732/2011 al Comisiei din 22 iulie 2011 de înregistrare a unei denumiri în Registrul denumirilor de origine protejate și al indicațiilor geografice protejate [Göttinger Feldkieker (IGP)]

text:
               27.7.2011

               RO

               Jurnalul Oficial al Uniunii Europene

               L 195/30

         REGULAMENTUL DE PUNERE ÎN APLICARE (UE) NR. 732/2011 AL COMISIEI
   din 22 iulie 2011
   de înregistrare a unei denumiri în Registrul denumirilor de origine protejate și al indicațiilor geografice protejate [Göttinger Feldkieker (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 7 alineatul (4) primul paragraf,
   întrucât:

               (1)

               În conformitate cu articolul 6 alineatul (2) primul paragraf din Regulamentul (CE) nr. 510/2006, cererea de înregistrare a denumirii „Göttinger Feldkieker” depusă de Germania a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 7 din Regulamentul (CE) nr. 510/2006, această denumire trebuie, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptată la Bruxelles, 22 iulie 2011.

            Pentru Comisie, pentru președinte

         Dacian CIOLOŞ

            Membru al Comisiei

      (1)  JO L 93, 31.3.2006, p. 12.

      (2)  JO C 309, 13.11.2010, p. 16.

      ANEXĂ
      Produse agricole destinate consumului uman enumerate în anexa I la tratat:

         Clasa 1.2.   Produse din carne (fierte, sărate, afumate etc.)

      GERMANIA
      Göttinger Feldkieker (IGP)


title: Regulamentul de punere în aplicare (UE) 2016/1187 al Comisiei din 20 iulie 2016 de stabilire a valorilor forfetare de import pentru fixarea prețului de intrare pentru anumite fructe și legume

text:
               21.7.2016

               RO

               Jurnalul Oficial al Uniunii Europene

               L 196/46

         REGULAMENTUL DE PUNERE ÎN APLICARE (UE) 2016/1187 AL COMISIEI
   din 20 iulie 2016
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 iulie 2016.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  173,3

                  ZZ

                  173,3

                  0709 93 10

                  TR

                  135,8

                  ZZ

                  135,8

                  0805 50 10

                  AR

                  169,6

                  BO

                  223,6

                  CL

                  178,3

                  UY

                  172,0

                  ZA

                  166,9

                  ZZ

                  182,1

                  0808 10 80

                  AR

                  155,9

                  BR

                  100,7

                  CL

                  140,6

                  CN

                  82,5

                  NZ

                  144,0

                  US

                  117,0

                  UY

                  72,1

                  ZA

                  122,7

                  ZZ

                  116,9

                  0808 30 90

                  AR

                  105,2

                  CL

                  129,2

                  NZ

                  155,4

                  ZA

                  128,9

                  ZZ

                  129,7

                  0809 10 00

                  TR

                  203,6

                  ZZ

                  203,6

                  0809 29 00

                  TR

                  276,9

                  ZZ

                  276,9

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) 2017/221 al Comisiei din 8 februarie 2017 de modificare pentru a 259-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu organizațiile ISIL (Da'esh) și Al-Qaida

text:
               9.2.2017

               RO

               Jurnalul Oficial al Uniunii Europene

               L 34/30

         REGULAMENTUL DE PUNERE ÎN APLICARE (UE) 2017/221 AL COMISIEI
   din 8 februarie 2017
   de modificare pentru a 259-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu organizațiile ISIL (Da'esh) și Al-Qaida
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități asociate cu organizațiile ISIL (Da'esh) și Al-Qaida (1), în special articolul 7 alineatul (1) litera (a) și articolul 7a alineatul (5),
   întrucât:

               (1)

               Anexa I la Regulamentul (CE) nr. 881/2002 conține lista persoanelor, grupurilor și entităților cărora li se aplică înghețarea fondurilor și a resurselor economice în temeiul regulamentului menționat anterior.

               (2)

               La 3 februarie 2017, Comitetul pentru sancțiuni al Consiliului de Securitate al Organizației Națiunilor Unite a hotărât să elimine numele unei persoane fizice din lista persoanelor, grupurilor și entităților cărora li se aplică înghețarea fondurilor și a resurselor economice. Prin urmare, anexa I la Regulamentul (CE) nr. 881/2002 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 februarie 2017.

            Pentru Comisie,

            pentru președinte

            Șeful interimar al Serviciului Instrumente de Politică Externă

      (1)  JO L 139, 29.5.2002, p. 9.

      ANEXĂ
      În anexa I la Regulamentul (CE) nr. 881/2002 se elimină următoarea mențiune de la rubrica „Persoane fizice”:

         „Gulbuddin Hekmatyar [alias (a) Gulabudin Hekmatyar, (b) Golboddin Hikmetyar, (c) Gulbuddin Khekmatiyar, (d) Gulbuddin Hekmatiar, (e) Gulbuddin Hekhmartyar, (f) Gulbudin Hekmetyar]. Data nașterii: 1.8.1949. Locul nașterii: provincia Kunduz, Afganistan. Cetățenia: afgană. Alte informații: (a) face parte din tribul Kharoti; (b) se crede că se afla în zona de frontieră dintre Afganistan și Pakistan în ianuarie 2011. (c) numele tatălui: Ghulam Qader. Data desemnării menționată la articolul 2a alineatul (4) litera (b): 20.2.2003.”


title: Regulamentul de punere în aplicare (UE) nr. 648/2014 al Comisiei din 17 iunie 2014 de stabilire a valorilor forfetare de import pentru fixarea prețului de intrare pentru anumite fructe și legume

text:
               18.6.2014

               RO

               Jurnalul Oficial al Uniunii Europene

               L 178/7

         REGULAMENTUL DE PUNERE ÎN APLICARE (UE) NR. 648/2014 AL COMISIEI
   din 17 iunie 2014
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 iunie 2014.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MK

                  71,8

                  TR

                  59,4

                  ZZ

                  65,6

                  0707 00 05

                  MK

                  39,0

                  TR

                  85,1

                  ZZ

                  62,1

                  0709 93 10

                  TR

                  110,7

                  ZA

                  27,3

                  ZZ

                  69,0

                  0805 50 10

                  AR

                  99,6

                  TR

                  125,4

                  ZA

                  115,6

                  ZZ

                  113,5

                  0808 10 80

                  AR

                  107,3

                  BR

                  95,5

                  CA

                  102,6

                  CL

                  108,8

                  CN

                  98,4

                  NZ

                  142,4

                  US

                  183,9

                  UY

                  168,2

                  ZA

                  127,1

                  ZZ

                  126,0

                  0809 10 00

                  TR

                  232,8

                  ZZ

                  232,8

                  0809 29 00

                  TR

                  374,3

                  ZZ

                  374,3

                  0809 30

                  MA

                  135,6

                  ZZ

                  135,6

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) nr. 785/2011 al Comisiei din 5 august 2011 de modificare a Regulamentului (CE) nr. 73/2009 al Consiliului în ceea ce privește suprafața maximă garantată eligibilă pentru prima pentru plantele proteaginoase

text:
               6.8.2011

               RO

               Jurnalul Oficial al Uniunii Europene

               L 203/10

         REGULAMENTUL DE PUNERE ÎN APLICARE (UE) NR. 785/2011 AL COMISIEI
   din 5 august 2011
   de modificare a Regulamentului (CE) nr. 73/2009 al Consiliului în ceea ce privește suprafața maximă garantată eligibilă pentru prima pentru plantele proteaginoase
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003 (1), în special articolul 81 alineatul (3),
   întrucât:

               (1)

               Articolul 81 alineatul (1) din Regulamentul (CE) nr. 73/2009 stabilește suprafața maximă garantată eligibilă pentru prima pentru plantele proteaginoase.

               (2)

               Articolul 81 alineatul (3) din Regulamentul (CE) nr. 73/2009 prevede că, atunci când, în conformitate cu articolul 67, un stat membru decide să integreze prima pentru plantele proteaginoase în schema de plată unică, Comisia reduce suprafața maximă garantată prevăzută la articolul 81 alineatul (1) proporțional cu suprafața corespunzătoare cotelor de plante proteagionase atribuite statului membru în cauză în anexa XII.

               (3)

               Danemarca, Grecia, Luxemburg, Țările de Jos, Austria, Finlanda, Suedia și Regatul Unit, cu excepția Angliei, au hotărât să integreze prima pentru plantele proteaginoase în schema de plată unică.

               (4)

               Prin urmare, articolul 81 alineatul (1) din Regulamentul (CE) nr. 73/2009 trebuie modificat în consecință.

               (5)

               Măsurile prevăzute de prezentul regulament sunt conforme cu avizul Comitetului de gestionare a plăților directe,

         ADOPTĂ PREZENTUL REGULAMENT:
   Articolul 1
   Articolul 81 alineatul (1) din Regulamentul (CE) nr. 73/2009 se înlocuiește cu următorul text:

      „(1)   Se stabilește o suprafață maximă garantată de 1 505 056 ha eligibilă pentru prima pentru plantele proteaginoase.”

   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 august 2011.

            Pentru Comisie

            Președintele

         José Manuel BARROSO

      (1)  JO L 30, 31.1.2009, p. 16.


title: Regulamentul de punere în aplicare (UE) nr. 181/2013 al Comisiei din 1 martie 2013 de stabilire a valorilor forfetare de import pentru fixarea prețului de intrare pentru anumite fructe și legume

text:
               2.3.2013

               RO

               Jurnalul Oficial al Uniunii Europene

               L 59/3

         REGULAMENTUL DE PUNERE ÎN APLICARE (UE) NR. 181/2013 AL COMISIEI
   din 1 martie 2013
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 martie 2013.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  IL

                  82,8

                  MA

                  58,2

                  TN

                  78,0

                  TR

                  104,0

                  ZZ

                  80,8

                  0707 00 05

                  EG

                  191,6

                  MA

                  170,1

                  TR

                  173,1

                  ZZ

                  178,3

                  0709 91 00

                  EG

                  82,2

                  ZZ

                  82,2

                  0709 93 10

                  MA

                  37,8

                  TR

                  127,5

                  ZZ

                  82,7

                  0805 10 20

                  EG

                  49,5

                  IL

                  71,6

                  MA

                  50,3

                  TN

                  62,3

                  TR

                  63,4

                  ZZ

                  59,4

                  0805 50 10

                  TR

                  73,1

                  ZZ

                  73,1

                  0808 10 80

                  BR

                  110,3

                  CL

                  115,2

                  CN

                  84,4

                  MK

                  28,7

                  US

                  169,5

                  ZZ

                  101,6

                  0808 30 90

                  AR

                  125,0

                  CL

                  157,7

                  TR

                  134,1

                  US

                  185,0

                  ZA

                  110,1

                  ZZ

                  142,4

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) 2017/473 al Comisiei din 17 martie 2017 de stabilire a valorilor forfetare de import pentru fixarea prețului de intrare pentru anumite fructe și legume

text:
               18.3.2017

               RO

               Jurnalul Oficial al Uniunii Europene

               L 73/7

         REGULAMENTUL DE PUNERE ÎN APLICARE (UE) 2017/473 AL COMISIEI
   din 17 martie 2017
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 martie 2017.

            Pentru Comisie,

            pentru președinte

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  EG

                  288,4

                  MA

                  104,6

                  SN

                  196,7

                  TN

                  182,1

                  TR

                  102,0

                  ZZ

                  174,8

                  0707 00 05

                  EG

                  241,9

                  TR

                  180,4

                  ZZ

                  211,2

                  0709 93 10

                  MA

                  47,6

                  TR

                  149,4

                  ZZ

                  98,5

                  0805 10 22 , 0805 10 24 , 0805 10 28

                  EG

                  45,1

                  IL

                  62,8

                  MA

                  51,0

                  TN

                  55,3

                  TR

                  65,5

                  ZZ

                  55,9

                  0805 50 10

                  TR

                  66,0

                  ZZ

                  66,0

                  0808 10 80

                  CL

                  123,2

                  CN

                  144,8

                  US

                  105,5

                  ZA

                  116,3

                  ZZ

                  122,5

                  0808 30 90

                  AR

                  103,4

                  CL

                  127,8

                  CN

                  74,5

                  TR

                  148,9

                  ZA

                  114,5

                  ZZ

                  113,8

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) 2017/1184 al Comisiei din 20 aprilie 2017 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește grilele utilizate în Uniune pentru clasificarea carcaselor de bovine, porcine și ovine și în ceea ce privește raportarea prețurilor de piață ale anumitor categorii de carcase și animale vii

text:
               4.7.2017

               RO

               Jurnalul Oficial al Uniunii Europene

               L 171/103

         REGULAMENTUL DE PUNERE ÎN APLICARE (UE) 2017/1184 AL COMISIEI
   din 20 aprilie 2017
   de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește grilele utilizate în Uniune pentru clasificarea carcaselor de bovine, porcine și ovine și în ceea ce privește raportarea prețurilor de piață ale anumitor categorii de carcase și animale vii
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 20 literele (c), (p), (q), (r), (s) și (u) și articolul 223 alineatul (3) literele (c) și (d),
   având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (2), în special articolul 62 alineatul (2) literele (a), (b) și (c),
   întrucât:

               (1)

               Regulamentul (UE) nr. 1308/2013 a abrogat și a înlocuit Regulamentul (CE) nr. 1234/2007 al Consiliului (3). Partea II titlul I capitolul I secțiunea 1 din Regulamentul (UE) nr. 1308/2013 conține norme privind intervenția publică și ajutorul pentru depozitarea privată, inclusiv clasificarea carcaselor de bovine, porcine și ovine, și privind raportarea prețurilor acestora și împuternicește Comisia să adopte acte delegate și acte de punere în aplicare în acest sens. Pentru a se asigura funcționarea fără probleme a grilelor utilizate în Uniune pentru clasificarea carcaselor de bovine, porcine și ovine și pentru a se stabili prețuri de piață comparabile pentru carcase și animale vii în noul cadru juridic, ar trebui adoptate anumite norme prin intermediul unor astfel de acte. Noile norme ar trebui să înlocuiască Regulamentele (CE) nr. 315/2002 (4), (CE) nr. 1249/2008 (5) și (UE) nr. 807/2013 (6) ale Comisiei. Regulamentele menționate se abrogă prin Regulamentul delegat (UE) 2017/1182 al Comisiei (7).

               (2)

               Pentru a se asigura transparența în relația cu furnizorii, este necesar ca abatorul, agenția de clasificare sau clasificatorul calificat care a efectuat clasificarea bovinelor cu vârsta de minimum opt luni sau a porcinelor sau ovinelor să informeze furnizorul cu privire la rezultatul clasificării animalelor livrate în vederea sacrificării. Această comunicare ar trebui să includă elemente cum ar fi rezultatul clasificării, greutatea carcaselor, prezentarea carcaselor și, dacă este cazul, informații potrivit cărora clasificarea a fost efectuată prin tehnici de clasificare automatizată.

               (3)

               Fiabilitatea clasificării carcaselor de bovine cu vârsta de minimum opt luni, de porcine și de ovine ar trebui să fie verificată prin controale periodice la fața locului efectuate prin intermediul unor organisme independente de unitățile inspectate, de agențiile de clasificare și de clasificatorii calificați. Ar trebui prevăzute condițiile și cerințele minime pentru aceste controale, inclusiv procedura de raportare a controalelor efectuate la fața locului, precum și acțiunile subsecvente. Pentru a se acorda mai multă flexibilitate statelor membre în vederea efectuării controalelor la fața locului în funcție de nevoile lor, este necesar să se prevadă posibilitatea de a efectua o evaluare a riscurilor.

               (4)

               Pentru a se obține prețuri de piață comparabile în Uniune, este necesar să se definească o prezentare de referință a carcaselor care influențează greutatea și prețul corect ale carcasei. Pentru a se adapta prezentările utilizate în anumite state membre la prezentarea carcaselor de referință pentru Uniune, ar trebui, de asemenea, să fie stabiliți anumiți factori de corecție.

               (5)

               În scopul înregistrării prețurilor, statele membre ar trebui să decidă dacă teritoriul lor este divizat în regiuni și, în caz afirmativ, numărul de regiuni. Având în vedere faptul că Regatul Unit și-a exprimat intenția de a menține divizarea teritoriului său în două regiuni, din motive de transparență, este necesar să se prevadă că înregistrarea prețurilor pentru Regatul Unit ar trebui să se refere la două regiuni, și anume Regatul Unit și Irlanda de Nord.

               (6)

               Pentru a se asigura că prețurile carcaselor și ale animalelor vii sunt reprezentative pentru producția statelor membre în sectoarele cărnii de vită, de porc și de oaie, este necesară definirea categoriilor, claselor și tipurilor, precum și stabilirea criteriilor care definesc unitățile sau persoanele pentru care înregistrarea prețurilor trebuie să fie obligatorie.

               (7)

               Ar trebui să fie stabilite modalitățile practice care urmează să fie utilizate de statele membre pentru calcularea prețurilor medii săptămânale. Aceste prețuri ar trebui să fie raportate, iar Comisiei ar trebui să i se trimită notificări în conformitate cu Regulamentul de punere în aplicare (UE) 2017/1185 al Comisiei (8), cu excepția notificărilor care sunt necesare pentru organizarea inspecțiilor la fața locului sau care servesc drept bază pentru a avea o imagine completă asupra pieței cărnii.

               (8)

               În scopul de a se asigura aplicarea uniformă a grilelor utilizate în Uniune pentru clasificarea carcaselor de bovine, porcine și ovine, ar trebui să se prevadă dispoziții privind inspecțiile la fața locului care urmează să fie efectuate de un Comitet de inspecție al Uniunii format din experți din partea Comisiei și experți numiți de statele membre. Ar trebui stabilite norme în ceea ce privește compoziția și funcționarea respectivului comitet.

               (9)

               Având în vedere necesitatea de a se permite statelor membre să se adapteze la noul cadru juridic, prezentul regulament ar trebui să se aplice după 12 luni de la intrarea sa în vigoare.

               (10)

               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   CAPITOLUL I

      CLASIFICAREA CARCASELOR ȘI CONTROALELE LA FAȚA LOCULUI

   Articolul 1
   Comunicarea rezultatelor clasificării
   (1)   Abatoarele, agențiile de clasificare sau clasificatorii calificați prevăzuți la articolul 9 alineatul (1) litera (a) din Regulamentul delegat (UE) 2017/1182, care realizează clasificarea în conformitate cu punctele A.II, A.III, B.II, C.II și C.III din anexa IV la Regulamentul (UE) nr. 1308/2013, îi comunică furnizorului animalului rezultatele clasificării. Această comunicare se realizează pe suport de hârtie sau prin mijloace electronice și indică, pentru fiecare carcasă:

               (a)

               rezultatele clasificării, prin intermediul literelor și cifrelor corespunzătoare menționate la punctele A.II, A.III, B.II, C.II și, respectiv, C.III din anexa IV la Regulamentul (UE) nr. 1308/2013;

               (b)

               greutatea carcasei, stabilită în conformitate cu articolul 7 din Regulamentul delegat (UE) 2017/1182, specificând dacă aceasta se referă la greutatea caldă sau rece;

               (c)

               prezentarea carcasei aplicată în momentul cântăririi și al clasificării pe cârlig; indicația privind prezentarea carcasei nu este obligatorie în cazul în care pe teritoriul statului membru în cauză sau într-o regiune a acestuia este permisă o singură prezentare a carcasei, în conformitate cu legislația națională;

               (d)

               după caz, faptul că această clasificare a fost efectuată cu ajutorul unei tehnici de clasificare automatizată.

         (2)   Statele membre pot solicita ca comunicarea la care se face referire la alineatul (1) litera (a) să includă subcategorii, în cazul în care aceste informații sunt disponibile.
   Articolul 2
   Controalele la fața locului
   (1)   Se efectuează controale la fața locului în toate abatoarele care aplică clasificarea obligatorie a carcaselor prevăzută la articolul 10 primul paragraf din Regulamentul (UE) nr. 1308/2013.
   (2)   Performanța clasificatorilor calificați și metodele de clasificare aplicate, precum și clasificarea, prezentarea și identificarea carcaselor în abatoare, menționate la punctele A.II, A.III, A.V, B.II, B.V, C.II, C.III, C.IV și C.V din anexa IV la Regulamentul (UE) nr. 1308/2013 se verifică la fața locului, fără avertizare prealabilă, de către un organism independent de abatoare, de agențiile de clasificare și de clasificatorii calificați.
   Obligația de a fi independent față de agențiile de clasificare și de clasificatorii calificați nu se aplică în cazul în care autoritatea competentă a unui stat membru desfășoară ea însăși astfel de controale.
   (3)   În cazul în care organismul responsabil cu controalele la fața locului nu se află sub autoritatea unei autorități competente, autoritatea competentă trebuie să verifice că controalele la fața locului sunt efectuate în mod corect, cel puțin o dată pe an, prin intermediul unei supravegheri fizice în aceleași condiții.
   Articolul 3
   Cerințe minime privind controalele la fața locului
   (1)   În cazul în care într-un stat membru se efectuează o evaluare a riscului pentru a determina cerințele minime privind controalele la fața locului, frecvența acestor controale și numărul minim de carcase care urmează să fie controlate se determină pe baza acestei evaluări a riscului, în special ținând seama de numărul de animale sacrificate în abatoarele vizate și de constatările controalelor anterioare la fața locului realizate în abatoarele respective.
   (2)   În cazul în care într-un stat membru nu se efectuează o evaluare a riscurilor, controalele la fața locului se realizează după cum urmează:

               (a)

               în toate abatoarele care sacrifică minimum 150 de bovine cu vârsta de minimum opt luni pe săptămână ca medie anuală, cel puțin de două ori la o perioadă de trei luni; fiecare control la fața locului trebuie să vizeze cel puțin 40 de carcase selecționate în mod aleatoriu, sau, în cazul în care sunt disponibile mai puțin de 40 de carcase, toate carcasele;

               (b)

               în toate abatoarele care sacrifică minimum 500 de porcine pe săptămână ca medie anuală, cel puțin de două ori la o perioadă de trei luni;

               (c)

               statele membre stabilesc frecvența controalelor la fața locului și numărul minim de carcase care urmează să fie verificate pentru abatoarele care:

                           (i)

                           sacrifică mai puțin de 150 de bovine cu vârsta de minimum opt luni pe săptămână ca medie anuală;

                           (ii)

                           sacrifică mai puțin de 500 de porcine pe săptămână ca medie anuală;

                           (iii)

                           realizează clasificarea carcaselor de ovine.

         (3)   Controalele la fața locului trebuie să verifice, în special:

               (a)

               categoria carcaselor de bovine și de ovine;

               (b)

               clasificarea, cântărirea și marcarea carcaselor;

               (c)

               precizia metodelor de clasificare automatizată a carcaselor de bovine și de ovine, prin intermediul unui sistem de puncte și de limite care determină precizia metodei de clasificare;

               (d)

               modul de prezentare a carcasei;

               (e)

               dacă este cazul, testul funcțional zilnic și orice alt aspect tehnic al metodelor de clasificare;

               (f)

               rapoartele zilnice de control, menționate la articolul 12 alineatul (1) litera (b) din Regulamentul delegat (UE) 2017/1182.

         Articolul 4
   Rapoartele și revocarea licențelor și a aprobărilor
   (1)   Autoritatea competentă efectuează și păstrează rapoarte cu privire la controalele la fața locului prevăzute la articolul 2.
   (2)   În cazurile în care în timpul controalelor la fața locului prevăzute la articolul 2 se constată un număr semnificativ de clasificări, prezentări sau identificări incorecte sau în cazul în care aplicarea tehnicilor de clasificare automatizată nu respectă normele, pot fi revocate licențele sau aprobările acordate clasificatorilor calificați sau tehnicii de clasificare automatizată, astfel cum se prevede la articolul 9 din Regulamentul delegat (UE) 2017/1182. În cazul în care se constată o eroare în ceea ce privește categoria, conformația sau gradul de acoperire cu grăsime, organismul responsabil cu controalele la fața locului poate solicita operatorului să rectifice eroarea respectivă în marcajul carcasei și în documentele în cauză.
   CAPITOLUL II

      ÎNREGISTRAREA ȘI RAPORTAREA PREȚURILOR DE PIAȚĂ PENTRU CARCASE ȘI ANIMALE VII

   Articolul 5
   Prezentarea carcaselor
   (1)   În cazul în care prezentarea carcasei, la momentul cântăririi și al clasificării pe cârlig, diferă de cea prevăzută în anexa IV la Regulamentul (UE) nr. 1308/2013 și la articolul 6 din Regulamentul delegat (UE) 2017/1182, greutatea caldă a carcasei se ajustează prin aplicarea factorilor de corecție.
   Pentru carcasele de porcine, de bovine cu vârsta mai mică de opt luni și de ovine, factorii de corecție sunt specificați de statele membre.
   În ceea ce privește carcasele de bovine cu vârsta de minimum opt luni, factorii de corecție sunt cei indicați în anexa la prezentul regulament.
   (2)   În cazul în care ajustările menționate la alineatul (1) sunt aceleași pe întreg teritoriul unui stat membru, acestea pot fi calculate la nivel național. În cazul în care astfel de ajustări diferă de la un abator la altul, ele sunt calculate la nivel de abator.
   Articolul 6
   Diviziunea teritorială pentru înregistrarea prețurilor de piață ale carcaselor
   Statele membre hotărăsc dacă teritoriul lor cuprinde o singură regiune sau dacă doresc să îl împartă în mai multe regiuni. Această hotărâre se ia pe baza:

               (a)

               dimensiunii teritoriului;

               (b)

               existenței, după caz, a unor diviziuni administrative;

               (c)

               variațiilor geografice ale prețurilor.

         În scopul înregistrării prețurilor de piață pentru carcasele de bovine, Regatul Unit cuprinde cel puțin două regiuni, și anume Regatul Unit și Irlanda de Nord, care pot fi subdivizate pe baza criteriilor menționate la primul paragraf.
   Articolul 7
   Clasele pentru înregistrarea prețurilor de piață ale carcaselor de bovine
   Înregistrarea prețurilor de piață pe baza grilelor utilizate în Uniune menționate la articolul 10 din Regulamentul (UE) nr. 1308/2013 se referă la categoriile menționate la punctul A.II din anexa IV la regulamentul respectiv și la următoarele clase de conformație și de acoperire cu grăsime:

               (a)

               carcase de animale cu vârsta cuprinsă între 8 luni și mai puțin de 12 luni: U2, U3, R2, R3, O2, O3;

               (b)

               carcase de masculi necastrați cu vârsta cuprinsă între 12 luni și mai puțin de 24 de luni: U2, U3, R2, R3, O2, O3;

               (c)

               carcase de masculi necastrați cu vârsta de minimum 24 de luni: R3;

               (d)

               carcase de masculi castrați cu vârsta de minimum 12 luni: U2, U3, U4, R3, R4, O3, O4;

               (e)

               carcase de femele care au fătat: R3, R4, O2, O3, O4, P2, P3;

               (f)

               carcase ale altor femele cu vârsta de minimum 12 luni: U2, U3, U4, R2, R3, R4, O2, O3, O4.

         Articolul 8
   Înregistrarea prețurilor de piață ale carcaselor de bovine
   (1)   Prețul de piață care trebuie raportat pentru carcasele de bovine cu vârsta de minimum opt luni, menționate la articolul 14 din Regulamentul delegat (UE) 2017/1182 este înregistrat de:

               (a)

               operatorul oricărui abator care sacrifică anual cel puțin 20 000 de bovine cu vârsta de minimum opt luni;

               (b)

               operatorul oricărui abator care este desemnat de către statul membru și care sacrifică anual mai puțin de 20 000 de bovine cu vârsta de minimum opt luni;

               (c)

               orice persoană fizică sau juridică ce trimite anual minimum 10 000 de bovine cu vârsta de minimum opt luni în vederea sacrificării, precum și de

               (d)

               orice persoană fizică sau juridică desemnată de statul membru care trimite anual mai puțin 10 000 de bovine cu vârsta de minimum opt luni în vederea sacrificării.

         (2)   Statul membru trebuie să se asigure că prețurile sunt înregistrate pentru cel puțin:

               (a)

               25 % din sacrificările din regiunile care acoperă împreună cel puțin 75 % din sacrificările totale din statul membru în cauză, precum și

               (b)

               30 % din bovinele cu vârsta de minimum opt luni sacrificate în statul membru respectiv.

         (3)   Prețurile înregistrate în conformitate cu alineatul (1) se referă la bovine cu vârsta de minimum opt luni sacrificate în perioada de înregistrare în cauză și se bazează pe greutatea rece a carcasei, menționată la articolul 14 alineatul (3) din Regulamentul delegat (UE) 2017/1182.
   (4)   Prețurile înregistrate pentru fiecare clasă menționată la articolul 7 din prezentul regulament indică greutatea medie a carcasei la care se referă și dacă au fost sau nu au fost ajustate prin aplicarea fiecăruia dintre factorii prevăzuți la articolul 5.
   Articolul 9
   Clasele și greutățile pentru înregistrarea prețurilor de piață ale carcaselor de porcine
   Înregistrarea prețurilor de piață pe baza grilelor utilizate în Uniune menționate la articolul 10 din Regulamentul (UE) nr. 1308/2013 se referă la următoarele clase de greutate:

               (a)

               carcase de minimum 60 kg și mai puțin de 120 kg: S, E;

               (b)

               carcase de minimum 120 kg și mai puțin de 180 kg: R.

         Articolul 10
   Înregistrarea prețurilor de piață ale carcaselor de porcine și de bovine cu vârsta mai mică de opt luni
   Prețul de piață care trebuie raportat pentru carcasele de porcine și de bovine cu vârsta mai mică de opt luni, menționate la articolele 14 și 15 din Regulamentul delegat (UE) 2017/1182, trebuie înregistrat pe piețele reprezentative de către statul membru sau de către operatorii oricărui abator sau de către persoanele fizice sau juridice care trimit astfel de animale în vederea sacrificării și care sunt desemnate de statul membru.
   Articolul 11
   Înregistrarea prețurilor de piață ale carcaselor de ovine cu vârsta mai mică de 12 luni
   Prețul de piață care trebuie raportat pentru carcasele de ovine cu vârsta mai mică de 12 luni, menționate la articolul 15 din Regulamentul delegat (UE) 2017/1182, trebuie înregistrat pe piețele reprezentative de către statul membru sau de către operatorii oricărui abator sau de către persoanele fizice sau juridice care trimit astfel de animale în vederea sacrificării și care sunt desemnate de statul membru.
   Înregistrarea prețurilor de piață se referă la următoarele categorii de greutate:

               (a)

               carcase de miei ușori, cu o greutate a carcasei mai mică de 13 kg;

               (b)

               carcasele de miei îngrășați, cu o greutate a carcasei de minimum 13 kg.

         Articolul 12
   Înregistrarea prețurilor de piață ale animalelor vii
   Prețurile de piață care trebuie raportate pentru fiecare tip de viței masculi cu vârsta de la opt zile la patru săptămâni, pentru fiecare tip de bovine pentru carne și de purcei cu o greutate în viu de aproximativ 25 kg, astfel cum se menționează la articolul 16 din Regulamentul delegat (UE) 2017/1182 trebuie înregistrate pe piețele reprezentative de statul membru sau de persoane fizice sau juridice care comercializează aceste animale și care sunt desemnate de statul membru.
   Articolul 13
   Calculul prețurilor de piață săptămânale pentru carcase și animale vii
   (1)   În lipsa înregistrării prețurilor pe piețe reprezentative sau de către operatorii de abatoare sau de către persoanele fizice sau juridice menționate la articolele 10, 11 și 12, prețurile se înregistrează de camerele de agricultură, de centrele de cotație, de cooperativele de fermieri sau de uniunile de fermieri din statul membru în cauză.
   Cu toate acestea, în cazul în care un stat membru a instituit un comitet în regiunea în cauză, pentru a stabili prețurile pentru regiunea respectivă, și în cazul în care calitatea de membru al acestui comitet este împărțită în mod egal între cumpărătorii și vânzătorii de bovine cu vârsta de minimum opt luni și de carcase ale acestora, statul membru în cauză poate utiliza prețurile stabilite de respectivul comitet pentru calculul prețurilor care trebuie raportate.
   (2)   În cazul în care achizițiile pe bază forfetară reprezintă mai mult de 35 % din sacrificările totale de bovine cu vârsta de minimum opt luni dintr-un stat membru, acel stat membru poate stabili criterii de excludere a anumitor transporturi din calculul prețurilor, în cazul în care transporturile respective influențează prețurile în mod disproporționat.
   Cu toate acestea, în cazul în care achizițiile pe bază forfetară reprezintă mai puțin de 35 % din sacrificările totale de bovine cu vârsta de minimum opt luni din statul membru, acel stat membru poate hotărî să nu ia în considerare prețurile pentru aceste achiziții pentru calculul prețurilor.
   În cazurile menționate la al doilea paragraf, autoritatea competentă calculează un preț național reprezentativ pentru fiecare clasă, luând în considerare factorii menționați la articolul 14 din Regulamentul delegat (UE) 2017/1182 și la articolul 5 din prezentul regulament.
   Articolul 14
   Raportarea prețurilor de piață către autoritatea competentă
   Prețurile înregistrate în conformitate cu articolele 7-12 în perioada luni-duminică a fiecărei săptămâni:

               (a)

               trebuie raportate autorității competente, pe suport de hârtie sau prin mijloace electronice, de către operatorul abatorului sau persoana fizică sau juridică menționată la articolele 8, 10, 11 și 12, în termenul stabilit de statul membru în cauză; sau

               (b)

               la alegerea statului membru, sunt puse la dispoziția autorității sale competente la abator sau la sediul persoanei fizice sau juridice menționate la articolele 8, 10, 11 și 12.

         Articolul 15
   Raportarea prețurilor de piață și notificările transmise Comisiei
   (1)   Raportarea prețurilor de piață și notificările menționate la articolul 13 și, respectiv, la articolul 25 din Regulamentul delegat (UE) 2017/1182 se realizează în conformitate cu Regulamentul de punere în aplicare (UE) 2017/1185, cu excepția notificărilor prevăzute la articolul 25 alineatele (3) și (5) din Regulamentul delegat (UE) 2017/1182.
   (2)   Prețurile se referă la perioada luni-duminică a săptămânii precedente celei în care sunt notificate.
   CAPITOLUL III

      COMITETUL DE INSPECȚIE AL UNIUNII ȘI INSPECȚIILE LA FAȚA LOCULUI

   Articolul 16
   Comitetul de inspecție al Uniunii
   (1)   Comitetul de inspecție al Uniunii (denumit în continuare „comitetul”), este responsabil cu efectuarea inspecțiilor la fața locului care vizează:

               (a)

               aplicarea grilelor utilizate în Uniune pentru clasificarea carcaselor de bovine, porcine și ovine;

               (b)

               înregistrarea prețurilor de piață în conformitate cu grilele de clasificare menționate;

               (c)

               clasificarea, identificarea și marcarea produselor în cadrul achizițiilor prin intervenție publică în sectorul cărnii de vită și mânzat.

         (2)   Comitetul este alcătuit din cel mult:

               (a)

               trei experți din partea Comisiei, din care unul asigură președinția comitetului;

               (b)

               un expert din partea statului membru în cauză;

               (c)

               opt experți din partea altor state membre.

         Statele membre desemnează experții pe baza independenței și competenței acestora, în special în ceea ce privește clasificarea carcaselor și înregistrarea prețurilor de piață, precum și natura specifică a lucrărilor care urmează să fie efectuate.
   Experții nu vor utiliza în scopuri personale și nu vor divulga, în nicio împrejurare, informațiile obținute în urma activității comitetului.
   (3)   Cheltuielile de deplasare și de ședere ale membrilor comitetului aferente inspecțiilor la fața locului se suportă de către Comisie, în conformitate cu normele aplicabile rambursării cheltuielilor de deplasare și de ședere ale persoanelor care nu aparțin de Comisie și care sunt invitate de aceasta să acționeze în calitate de experți.
   Articolul 17
   Inspecțiile la fața locului
   (1)   Inspecțiile la fața locului se efectuează în abatoare, în piețe de carne, în centre de intervenție, în centre de cotație a prețurilor și la serviciile regionale și centrale care pun în aplicare dispozițiile privind:

               (a)

               aplicarea grilelor utilizate în Uniune pentru clasificarea carcaselor de bovine, porcine și ovine;

               (b)

               înregistrarea prețurilor de piață în conformitate cu grilele de clasificare menționate;

               (c)

               clasificarea, identificarea și marcarea produselor în cadrul achizițiilor prin intervenție publică în sectorul cărnii de vită și mânzat.

         (2)   Inspecțiile la fața locului se desfășoară la intervale regulate în statele membre, iar frecvența acestora poate varia, în special, în funcție de volumul relativ al producției de carne de vită, de porc și de oaie în statele membre vizitate sau în funcție de neregulile legate de aplicarea grilelor de clasificare și de raportarea prețurilor de piață.
   Reprezentanții statului membru vizitat pot participa la inspecțiile la fața locului.
   Fiecare stat membru organizează inspecțiile la fața locului care urmează a fi efectuate pe teritoriul său pe baza cerințelor stabilite de Comisie. În acest scop, statele membre înaintează Comisiei, cu cel târziu 60 de zile înainte de inspecțiile la fața locului, proiectul de program al inspecțiilor la fața locului propuse. Comisia poate solicita orice modificare a programului.
   Comisia informează statele membre, cu cât mai mult timp posibil înainte de fiecare inspecție la fața locului, cu privire la modificările programului și desfășurarea inspecției.
   Articolul 18
   Rapoarte
   La sfârșitul fiecărei vizite, membrii comitetului și reprezentanții statului membru vizitat se întâlnesc pentru a analiza rezultatele. Membrii comitetului trebuie să tragă concluzii în urma inspecțiilor la fața locului în ceea ce privește:

               (a)

               aplicarea grilelor utilizate în Uniune pentru clasificarea carcaselor de bovine, porcine și ovine;

               (b)

               înregistrarea prețurilor de piață în conformitate cu grilele de clasificare menționate.

         Președintele comitetului întocmește un raport cu privire la inspecțiile la fața locului efectuate, care conține concluziile menționate la primul paragraf. Raportul este trimis cât mai curând posibil statului membru inspectat și, ulterior, celorlalte state membre.
   În cazul rapoartelor referitoare la inspecția la fața locului menționată la al doilea paragraf efectuată într-un stat membru, Comisia furnizează autorității competente pertinente proiectul de raport în vederea formulării de comentarii, ia în considerare aceste comentarii la întocmirea raportului final și publică comentariile autorității competente împreună cu raportul final.
   În cazul în care raportul privind inspecțiile la fața locului efectuate semnalează deficiențe în diferitele domenii de activitate care au făcut obiectul inspecției sau formulează recomandări în vederea îmbunătățirii operațiunilor, statele membre informează Comisia cu privire la toate modificările preconizate sau care au avut loc în cel târziu trei luni de la data transmiterii raportului.
   CAPITOLUL IV

      DISPOZIȚII FINALE

   Articolul 19
   Intrare în vigoare și aplicare
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.

   Prezentul regulament se aplică de la 11 iulie 2018.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 aprilie 2017.

            Pentru Comisie

            Președintele

         Jean-Claude JUNCKER

      (1)  JO L 347, 20.12.2013, p. 671.

      (2)  JO L 347, 20.12.2013, p. 549.

      (3)  Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (JO L 299, 16.11.2007, p. 1).

      (4)  Regulamentul (CE) nr. 315/2002 al Comisiei din 20 februarie 2002 privind evidența prețurilor la carcasele de ovine proaspete sau refrigerate pe piețele reprezentative ale Comunității (JO L 50, 21.2.2002, p. 47).

      (5)  Regulamentul (CE) nr. 1249/2008 al Comisiei din 10 decembrie 2008 de stabilire a normelor de aplicare a grilelor comunitare de clasificare a carcaselor de bovine, porcine și ovine și privind raportarea prețurilor acestora (JO L 337, 16.12.2008, p. 3).

      (6)  Regulamentul de punere în aplicare (UE) nr. 807/2013 al Comisiei din 26 august 2013 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește evidența prețurilor anumitor bovine înregistrate pe piețele reprezentative ale Uniunii (JO L 228, 27.8.2013, p. 5).

      (7)  Regulamentul delegat (UE) 2017/1182 al Comisiei din 20 aprilie 2017 de completare a Regulamentului (UE) nr. 1308/2013 al Parlamentului European și al Consiliului în ceea ce privește grilele utilizate în Uniune pentru clasificarea carcaselor de bovine, porcine și ovine și în ceea ce privește raportarea prețurilor de piață ale anumitor categorii de carcase și animale vii (a se vedea pagina 74 din prezentul Jurnal Oficial).

      (8)  Regulamentul de punere în aplicare (UE) 2017/1185 al Comisiei din 20 aprilie 2017 de stabilire a normelor de aplicare a Regulamentelor (UE) nr. 1307/2013 și (UE) nr. 1308/2013 ale Parlamentului European și ale Consiliului în ceea ce privește notificările către Comisie ale informațiilor și documentelor, precum și de modificare și abrogare a mai multor regulamente ale Comisiei (a se vedea pagina 113 din prezentul Jurnal Oficial).

      ANEXĂ

         Factorii de corecție pentru bovine cu vârsta de minimum opt luni, menționați la articolul 5 alineatul (1), exprimați ca procentaj din greutatea carcasei care trebuie să fie adăugat sau scăzut

                  Procentaj

                  De scăzut

                  De adăugat

                  Clase de grăsime

                  1-2

                  3

                  4-5

                  1

                  2

                  3

                  4

                  5

                  Rinichi

                  – 0,4

                  Grăsime perirenală

                  – 1,75

                  – 2,5

                  – 3,5

                  Grăsime pelviană

                  – 0,5

                  Ficat

                  – 2,5

                  Diafragmă

                  – 0,4

                  Mușchi pilieri diafragmatici

                  – 0,4

                  Coadă

                  – 0,4

                  Măduva spinării

                  – 0,05

                  Grăsime din zona mamară

                  – 1,0

                  Testicule

                  – 0,3

                  Grăsime testiculară

                  – 0,5

                  Grăsimea de pe interiorul părții superioare

                  – 0,3

                  Vena jugulară și grăsimea adiacentă

                  – 0,3

                  Îndepărtarea grăsimii exterioare

                  0

                  0

                  + 2

                  + 3

                  + 4

                  Îndepărtarea grăsimii de pe piept, astfel încât să se lase un strat de grăsime acoperitor (țesutul muscular nu trebuie să fie vizibil)

                  0

                  + 0,2

                  + 0,2

                  + 0,3

                  + 0,4

                  Îndepărtarea grăsimii de pe pliul flancului adiacentă grăsimii testiculare

                  0

                  + 0,3

                  + 0,4

                  + 0,5

                  + 0,6


title: Regulamentul de punere în aplicare (UE) 2016/140 al Comisiei din 2 februarie 2016 de stabilire a valorilor forfetare de import pentru fixarea prețului de intrare pentru anumite fructe și legume

text:
               3.2.2016

               RO

               Jurnalul Oficial al Uniunii Europene

               L 27/12

         REGULAMENTUL DE PUNERE ÎN APLICARE (UE) 2016/140 AL COMISIEI
   din 2 februarie 2016
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 februarie 2016.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  EG

                  162,9

                  IL

                  236,2

                  MA

                  90,6

                  TN

                  85,0

                  TR

                  86,6

                  ZZ

                  132,3

                  0707 00 05

                  MA

                  85,6

                  TR

                  165,2

                  ZZ

                  125,4

                  0709 93 10

                  MA

                  45,8

                  TR

                  143,5

                  ZZ

                  94,7

                  0805 10 20

                  EG

                  47,5

                  MA

                  55,2

                  TN

                  53,7

                  TR

                  60,1

                  ZZ

                  54,1

                  0805 20 10

                  IL

                  131,8

                  MA

                  72,5

                  TR

                  102,3

                  ZZ

                  102,2

                  0805 20 30, 0805 20 50, 0805 20 70, 0805 20 90

                  IL

                  132,6

                  MA

                  116,6

                  TR

                  74,9

                  ZZ

                  108,0

                  0805 50 10

                  TR

                  99,3

                  ZZ

                  99,3

                  0808 10 80

                  CL

                  88,0

                  US

                  161,8

                  ZZ

                  124,9

                  0808 30 90

                  CL

                  224,0

                  CN

                  90,1

                  TR

                  200,0

                  ZA

                  130,6

                  ZZ

                  161,2

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) 2017/181 al Comisiei din 27 ianuarie 2017 privind clasificarea anumitor mărfuri în Nomenclatura combinată

text:
                  3.2.2017

                  RO

                  Jurnalul Oficial al Uniunii Europene

                  L 29/10

            REGULAMENTUL DE PUNERE ÎN APLICARE (UE) 2017/181 AL COMISIEI
      din 27 ianuarie 2017
      privind clasificarea anumitor mărfuri în Nomenclatura combinată
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
      întrucât:

                  (1)

                  Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                  (2)

                  Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

                  (3)

                  În temeiul acestor reguli generale, mărfurile descrise în coloana (1) a tabelului din anexă ar trebui clasificate la codul NC indicat în coloana (2), pe baza motivelor care figurează în coloana (3) a tabelului menționat.

                  (4)

                  Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

                  (5)

                  Măsurile prevăzute de prezentul regulament sunt conforme cu avizul Comitetului Codului vamal,

            ADOPTĂ PREZENTUL REGULAMENT:
      Articolul 1
      Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
      Articolul 2
      Informațiile tarifare obligatorii care nu sunt conforme cu prezentul regulament pot fi invocate în continuare, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 27 ianuarie 2017.

               Pentru Comisie,

               pentru președinte

            Stephen QUEST

               Director General

               Direcția Generală Impozitare și Uniune Vamală

         (1)  JO L 269, 10.10.2013, p. 1.

         (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).

         ANEXĂ

                     Descrierea mărfurilor

                     Clasificare
                     (Cod NC)

                     Motive

                     (1)

                     (2)

                     (3)

                     Un raft de sticlă individual, cu suporturi de metal pentru fixarea pe perete.
                     Raftul de sticlă se compune dintr-o placă de sticlă transparentă măsurând aproximativ 60 × 13,5 × 0,7 cm, de formă neregulată, cu muchii prelucrate (muchia frontală are o formă curbă) și din două suporturi dintr-un aliaj de cupru și zinc (alamă), placate cu nichel și crom. Placa de sticlă are două orificii pentru fixarea pe suporturi.
                     Produsul este prezentat neasamblat, însoțit de șuruburi și de dibluri pentru fixare și ambalat într-o cutie din carton.
                     A se vedea imaginea (*1).

                     9403 89 00

                     Clasificarea se stabilește pe baza regulilor generale 1, 3(b) și 6 de interpretare a Nomenclaturii combinate (NC), a notei 2 litera (a) de la capitolul 94, precum și pe baza textului codurilor NC 9403  și 9403 89 00 .
                     Articolul este utilizat pentru echiparea încăperilor din, de exemplu, locuințe private. Prin urmare, el este un articol de mobilier în sensul poziției 9403 . În conformitate cu nota 2 litera (a) de la capitolul 94, poziția respectivă include rafturile individuale prezentate cu suporturi pentru fixarea pe perete. În consecință, clasificarea la poziția 7020 , ca „Alte articole din sticlă”, este exclusă.
                     Raftul de sticlă conferă articolului caracterul său esențial. Suporturile de metal, șuruburile și diblurile servesc numai la fixarea raftului de sticlă pe perete. Clasificarea la codul NC 9403 20 80 , ca „Alt mobilier din metal”, este deci exclusă.
                     Prin urmare, articolul trebuie clasificat la codul NC 9403 89 00 , ca „Alt mobilier”.

            (*1)  Imaginea are caracter pur informativ.


title: Regulamentul de punere în aplicare (UE) nr. 342/2012 al Comisiei din 19 aprilie 2012 de stabilire a restituirilor la export în sectorul cărnii de porc

text:
               20.4.2012

               RO

               Jurnalul Oficial al Uniunii Europene

               L 108/24

         REGULAMENTUL DE PUNERE ÎN APLICARE (UE) NR. 342/2012 AL COMISIEI
   din 19 aprilie 2012
   de stabilire a restituirilor la export în sectorul cărnii de porc
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 164 alineatul (2) și articolul 170, coroborate cu articolul 4,
   întrucât:

               (1)

               Articolul 162 alineatul (1) din Regulamentul (CE) nr. 1234/2007 prevede că diferența dintre prețurile de pe piața mondială și cele de pe piața Uniunii pentru produsele enumerate în partea XVII din anexa I la regulamentul respectiv poate fi acoperită de o restituire la export.

               (2)

               Prin urmare, având în vedere situația actuală a pieței în sectorul cărnii de porc, trebuie stabilite restituiri la export în conformitate cu normele și criteriile prevăzute la articolele 162, 163, 164, 167 și 169 din Regulamentul (CE) nr. 1234/2007.

               (3)

               Articolul 164 alineatul (1) din Regulamentul (CE) nr. 1234/2007 prevede că restituirile pot să varieze în funcție de destinație, în special dacă situația pieței mondiale, cerințele specifice ale anumitor piețe sau obligațiile decurgând din acordurile încheiate în conformitate cu articolul 300 din tratat impun acest lucru.

               (4)

               Restituirile trebuie acordate numai pentru produsele autorizate pentru liberă circulație în Uniune, care poartă marca de sănătate prevăzută la articolul 5 alineatul (1) litera (a) din Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (2). Aceste produse trebuie să respecte, de asemenea, cerințele prevăzute de Regulamentul (CE) nr. 852/2004 al Parlamentului European și al Consiliului din 29 aprilie 2004 privind igiena produselor alimentare (3) și de Regulamentul (CE) nr. 854/2004 al Parlamentului European și al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman (4).

               (5)

               Restituirile aplicabile în prezent au fost stabilite prin Regulamentul de punere în aplicare (UE) nr. 49/2012 al Comisiei (5). Deoarece trebuie stabilite noi restituiri, regulamentul respectiv trebuie abrogat.

               (6)

               Pentru a se evita discrepanțele în raport cu situația actuală de pe piață, pentru a preveni speculațiile pe piață și pentru a asigura o gestionare eficientă, prezentul regulament trebuie să intre în vigoare la data publicării în Jurnalul Oficial al Uniunii Europene.

               (7)

               Comitetul de gestionare a organizării comune a piețelor agricole nu a emis niciun aviz în termenul stabilit de președinte,

         ADOPTĂ PREZENTUL REGULAMENT:
   Articolul 1
   (1)   Restituirile la export prevăzute la articolul 164 din Regulamentul (CE) nr. 1234/2007 se acordă pentru produsele și în valorile stabilite în anexa la prezentul regulament, sub rezerva îndeplinirii condițiilor prevăzute la alineatul (2) din prezentul articol.
   (2)   Produsele eligibile pentru restituire în conformitate cu alineatul (1) trebuie să îndeplinească cerințele relevante prevăzute de Regulamentele (CE) nr. 852/2004 și (CE) nr. 853/2004 și, în special, să fie preparate într-o unitate autorizată și să respecte cerințele marcării privind sănătatea prevăzute în secțiunea I capitolul III din anexa I la Regulamentul (CE) nr. 854/2004.
   Articolul 2
   Regulamentul de punere în aplicare (UE) nr. 49/2012 se abrogă.
   Articolul 3
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 aprilie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 139, 30.4.2004, p. 55.

      (3)  JO L 139, 30.4.2004, p. 1.

      (4)  JO L 139, 30.4.2004, p. 206.

      (5)  JO L 17, 20.1.2012, p. 11.

      ANEXĂ

         Restituiri la export pentru carne de porc, aplicabile de la 20 aprilie 2012

                  Codul produsului

                  Destinația

                  Unitatea de măsură

                  Valoarea restituirii

                  0210 11 31 9110

                  A00

                  EUR/100 kg

                  0,00

                  0210 11 31 9910

                  A00

                  EUR/100 kg

                  0,00

                  0210 19 81 9100

                  A00

                  EUR/100 kg

                  0,00

                  0210 19 81 9300

                  A00

                  EUR/100 kg

                  0,00

                  1601 00 91 9120

                  A00

                  EUR/100 kg

                  0,00

                  1601 00 99 9110

                  A00

                  EUR/100 kg

                  0,00

                  1602 41 10 9110

                  A00

                  EUR/100 kg

                  0,00

                  1602 41 10 9130

                  A00

                  EUR/100 kg

                  0,00

                  1602 42 10 9110

                  A00

                  EUR/100 kg

                  0,00

                  1602 42 10 9130

                  A00

                  EUR/100 kg

                  0,00

                  1602 49 19 9130

                  A00

                  EUR/100 kg

                  0,00

                     NB: Codurile produselor și codurile destinațiilor din seria „A” sunt stabilite în Regulamentul (CEE) nr. 3846/87 al Comisiei (JO L 366, 24.12.1987, p. 1).